Atle Tronsmoen

Atle Norum Tronsmoen (født 24. september 1993) er en norsk fotballspiller som spiller for Drøbak-Frogn. Han har tidligere spilt for Hamarkameratene, hvor han seriedebuterte i oktober 2011. 

Han spilte guttefotball for Vang Fotballag før han deretter gikk gradene i HamKam-systemet, og i mars 2012 var han en av Hamarkameratenes elleve egenproduserte spillere i en statistikk gjennomført av Norges Fotballforbund.Hamar-Arbeiderblad.no – HamKam har flest egenproduserte i Norge (Av Arve H. Blystad. Publisert 13. mars 2012, besøkt 13. april 2012) Tronsmoen fikk sin seriedebut mot Mjøndalen IF den 9. oktober 2011, og ifølge trener Vegard Skogheim hadde han potensial til å «bli en ordentlig dribleving, men han trenger litt mer kjøtt på kroppen».Aftenposten.no – Skogheim slapp til ny debutant  (Av Mattis Røhne. Publisert 10. oktober 2011, besøkt 13. april 2012)

Høsten 2014 begynte Tronsmoen på NMBU, og etter hvert begynte han på universitetslaget NMBUI. Det tok ikke lang tid før han fant igjen formen fra 2012-sesongen. September 2016 signerte Tronsmoen for Drøbak-Frogn i 3. divisjon, hvor han spiller ut sesongen 2018. Han debuterte med scoring mot Follo 2, 3. oktober 2016, da han kom inn mot slutten av kampen i 8-2 seieren.

 Referanser 

 Eksterne lenker 

 NIFS.no – Spillerprofil
 Fotball.no - Spillerprofil

Kategori:Norske fotballspillere
Kategori:Fotballspillere for HamKam
Kategori:Fotballspillere for Ottestad IL
Kategori:Fotballspillere for Drøbak-Frogn IL
Kategori:Fødsler i 1993